OpenLLM-France/wikimedia huggingface dataset:
# Txintila

Txintila (latinez: Chintila, Chintilla, Cintila; c. 606-639/640) Hispaniako 27. errege bisigodoa izan zen, 636 eta 639 edo 640 artean. Oso gutxi ezagutzen da bere erregealdiari buruz, kronikak urriak baitira. Berari buruz ezagutzen den ia guztia Toledoko V. kontzilioa eta Toledoko VI. kontzilioko agirietatik dator. Bere izena Khintíla bezala idatzia ere aurki daiteke.
Aurreko erregea izan zen Sisenando hil zenean, monarkia oso ahuldu eta ezegonkor bat utzi zuen. Txintila nobleziak eta gotzainek izendatu zuten errege bezala 636an. Hala egiten zen zeremonia eta hautaketa, antzinatik eta Toledoko IV. kontzilioaren 75. kanonaren arabera ezarritako ohitura bat jarraituz.
Toledoko V. kontzilioa deitu zuen 636ko ekainean, non, oinarrian, usurpatzaileak eta erregearen aurka matxinatzen zirenak zigor gogorrekin mehatxatu ziren. Are gehiago, erregearen bere seme-alaba eta senideenganako herentzia errespetatzen ez zuten guztiak anatematizatzen ziren. Hemendik ebazten duten historialariren batzuk jada bere erregealdiaren hasieratik Txintila mehatxatua sentitzen zela.
Ondoren, Toledoko VI. kontzilioa deitu zuen 638an. Kontu askori buruz egin ziren legeak, beste batzuen artean, errege bezala aukeratutako pertsona noblea izan beharko zela ezarri zen, eta sekula ez atzerritarra, herri xumekoa edo tonsuratua. Zigor kanonikoak ezarri ziren koroaren aurkako azpijokoentzat, eta erregeak legez eta zuzen lortutako ondasunak tronurako oinordekoak ezingo zituela konfiskatu ere ezarri zen. Katolikoak ez zirenak erresuma barnean bizi ezin zirela zioen lege bat ere onartu zen. Arrazoi honegatik, judu asko behartuta bihurtu ziren katolizismora.
Usurpatzaileekin zegoen etengabeko obsesio honek eta ondorengo erregealdietan Txintilaren garaiko matxinatuei buruz eginiko aipamenek ia ziur bihurtzen dute zenbait matxinadaren existentzia errege honen erregealdian.
Txintila 639 edo 640an hil zen heriotza naturalez, eta bere oinordekoa bere seme Tulga izan zen, oinordeko izendatu zuena.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q334766
* Multimedia: Chintila / Q334766
# Txintxarri (aldizkaria)

    Artikulu hau Lasarte-Oriako herri aldizkariari buruzkoa da; beste esanahietarako, ikus «Txintxarri (argipena)».
Txintxarri Lasarte-Oriako herri aldizkaria da. 1991an abiatu zuten, hamabostekari gisa, eta 2000n astekari bihurtu zen.

## Ikus, gainera

* Euskarazko aldizkarien zerrenda

## Kanpo estekak

* Aldizkariaren webgunea
* Datuak: Q12268388
# Txintxen jokoa

Txintxen jokoa mutilen trebezia-jolasa zen. Juan Garmendia Larrañaga etnografoak Eratsunen, Nafarroa Garaian, jaso zuen jokoaren inguruko informazioa.

## Arauak

Txintx izneko jokoan mutilak ibiltzen ziren, urte guztiko igandeetan. Jokalariek bost xentimoko txanpona jartzen zuten lurrean, bata bestearen gainean. Lurrean uzterakoan txanponaren alde jakina gora begira jartzen zuten beti, lurrean egindako marratik hiruzpalau metrotara. Ondoren, aldez aurretik txotx eginda egokitutako txanda gordez, marra horretatik banaka botatzen zuten hamar zentimoko txanpona. Hamarreko txanponarekin bosteko txanpon-mordoxka jo eta lurrera botaz gero, aldi berean txanpon hauek buelta emanda utziaz, tiratzailearen sakelara joaten ziren. Botatakoan inork ez bazituen bostekoak jotzen, bere bost zentimoko txanpona hurbilen utzi zuenak berriz eskuan hartu eta pilatutako txanponak jotzen zituen, eta buelta emandakoak berarentzat izaten ziren. Honek aukera ematen zion bost zentimoko txanponei bigarren kolpea emateko -elkarren ondoan bazeuden behintzat-, eta buelta emandakoak berarentzat izaten ziren. Mutikoren batek jokoan huts egiten zuenean, bost zentikoko txanponetatik bere hamarrekoa hurbiltzen uzten zuen hurrengoak hartzen zion txanda.
Jokoari hasiera emateko bost zentimoko txanponak elkarren gainean jartze ziren, eta aurrekoan irabazle gertatua izaten zen jokoaren hasiera-emailea ere.

## Erreferentziak

* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 186-187.or.
* ↑ https://elearning3.hezkuntza.net/015253/pluginfile.php/1106/mod_resource/content/1/ume_jolasak_eusko_ikaskuntza.pdf Juan Garmendia Larrañaga: Ume jolasak, Eusko Ikaskuntza, 2007, 63-64.or.

## Kanpo estekak

* Juan Garmendia Larrañaga: Ume jolasak, Eusko Ikaskuntza, 2007, 63-64.or.
# Titane (filma)

Titane 2021eko Julia Ducournau frantziar zinema zuzendariaren beldurrezko thriller filma da. Filmak Cannesko Zinemaldian Urrezko Palma irabazi zuen.

## Argumentua

Oharra: Atal honek istorio osoa edo amaiera argitzen du.
Esplikaziorik gabeko krimen batzuen ondoren, aita batek duela 10 urte desagertutako semea aurkituko du berriz.

## Aktoreak

* Agathe Rousselle: Alexia/Adrien
* Vincent Lindon: Vincent
* Garance Marillier: Justine
* Laïs Salameh: Ryanne
* Myriem Akheddiou: Adrienen ama
* Bertrand Bonello: Alexiaren aita
* Dominique Frot: Emakume edadetua
* Adèle Guigue: Alexia gaztea

## Erreferentziak

* ↑ Sarasola, Ainhoa. (2021-07-18). «Julia Ducournauren 'Titane' filmak irabazi du Urrezko Palma Cannesko jaialdian» Berria.
* ↑ «Titane» Donostiako Zinemaldia.

## Kanpo estekak

* Datuak: Q105393862
* Multimedia: Titane (film) / Q105393862
# Titaguas

Titaguas (valentzieraz Titaigües) Valentziako Erkidegoko udalerria da, Serranos/Serrans eskualdean eta Valentziako probintzian kokatua.
2011ko urtarrilaren 1eko erroldaren arabera 518 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q2041464
* Multimedia: Titaguas / Q2041464
# Titakadura

Titakadura gainazal batean zurezko, harrizko, hezurrezko edo nakarrezko xafla meheak ahokatuz irudiak sortzeko artea da. Langintza erlazionatua da (edo, nolabait esanda, titakadura mota bat), marketeria.
Erabiltzen da apaindurak sortzeko zoladuretan eta zoru apainduetan, hormetan, altzarietan, eskulturetan eta zenbait arte langintzatako objektuetan. Material desberdinekin egin daiteke titakadura: zura, maskor oskolak, nakarra, bolia, metal eta haitzurdina bezalako harriak. Material hauetako moztutako piezak erabiltzen dira, dekorazioaren diseinua eginez, txertatzen dira apaindu beharreko pieza edo zoruetan. Pieza batzuen eta beste batzuen artean kontraste efektua bilatzen da, kolorearen eta erabilitako materialaren ezaugarriak baliatuz.
Mota desberdinetako eta kolore desberdinetako konbinazioak mosaiko deitzen dira. Hau da, mosaiko bat egiteko, titakadura da erabiltzen den tekniketako bat.
Antzinateko Egiptoko artean ezagutzen dira historiako titakadura lan zaharrenetakoak. Mendebaldera arabiarren eskutik iritsi zen teknika, eta 14. eta 15. mendeen artean izan zuen bere loraldia langintza honek. Garai horretakoak dira, Europako erregearen jauregien askotan, parket erako zurezko zoru eta hormetan egindako apaindura ugariak. Industria Iraultzaren garaian entxapeak egiteko makinak asmatu zirenean, titakadurak seriean egiten hasi ziren, eta neurri handi batean utzi egin zitzaion "eskuz" egindako titakadura artistikoak egiteari.

## Ikus, gainera

* Artisautza
* Mosaiko
* Marketeria

## Kanpo estekak

* Datuak: Q832266
* Multimedia: Intarsia / Q832266
* 1 2 3 «Agustin Aguirre, Beira artistikoa, Titakadira» www.euskonews.eus (Euskonews & Media) (Noiz kontsultatua: 2019-05-20).
# Titan (mitologia)

    Artikulu hau greziar jainkoei buruzkoa da; beste esanahietarako, ikus «Titan».
Greziar mitologian, titanak (antzinako grezieraz: Τιτάν, Titan), Olinpoko jainko-jainkosen aurretik gobernatu zuten alegiazko jainko-jainkosa ahaltsuak ziren.
Uranoren eta Gaiaren seme-alabak ziren. Hesiodoren Teogoniaren arabera, hamabi ziren: sei seme (titanak) eta sei alaba (titanideak; antzinako grekoa: Tιτάνις singularrean eta Tιτάνιδες pluralean). Apolodoro Atenaskoak, dena den, hamahirugarren bat aipatu zuen: Dione, Tea titanidearen bikoiztetik sortua.
Hauek ziren:
Titanak, berez, lehen belaunaldikoak baino ez badira ere, batzuetan haien ondorengo batzuei (bigarren belaunaldia) ere ematen zaie titan izena: Prometeo, Epimeteo, Atlas, Hesperos, Mentios, Hekate, Asteria, Leto, Eos, Helios, Selene; Perses, Palas, Astreos, Astrea, Eosforos eta abar.
Titanak Olinpoko hamabi jainkoen aurretik egon ziren agintean. Titanomakian («titanen gerra»), Olinpoko jainkoek, Zeus buru, garaitu egin zituzten; orduan, titan gehienak Tartaron, inframunduko eskualderik sakonenean, espetxeratu zituzten.

## Ikus, gainera

* Greziar mitologia

## Kanpo estekak

* Datuak: Q45713
* Multimedia: Titans / Q45713
# Titan (argipena)

Titan izenak adiera hauek ditu:
* titan, greziar mitologiako pertsonaiak;
* Titan, Saturno planetaren ilargia;
* Titan, estatubatuar suzirien klasea;
* Titan, Bukaresteko auzoa;
* Titan A.E., 2000. urteko marrazki bizidunetako estatubatuar filma.
# Titan A.E.

Titan A.E. 2000. urteko zientzia fikziozko filma da, Don Bluth eta Gary Goldmanek zuzendua, eta Matt Damon, Bill Pullman, John Leguizamo, Nathan Lane, Janeane Garofalo eta Drew Barrymore ditu protagonista. Izenburua Titan izeneko espazio-ontziari egiten dio errefernetzia, A.E. gehituta, "After Earth" edo "Lurraren Ondoren". Filmaren animazioak eskuzko animazio tradizionala (2D) eta ordenagailuz sortutako irudien erabilera zabala konbinatzen ditu.
Espezie exotiko etsai batek Lurra suntsitu ondoren, gizateria salbatzeko eta planeta berri bat sor dezakeen espazio-ontzi erraldoia babesteko misioa duen gazte baten istorioa kontatzen du filmak. Bidean, ontzi bateko tripulazioarekin eta kapitainarekin elkartu da, estralurtarrek ontzia suntsitu aurretik aurkitzen lagunduko diote.
Fox Animation Studiosek ekoitzitako hirugarren eta azken proiektua izan zen, eta 2000ko ekainaren 16an argitaratu zen AEBn. Filmak kritika mistoak jaso zituen, irudigintza, aktoreak eta animazioa goraipatuz, baina istorioa eta pertsonaiak negatiboki kritikatuz. Ez zen izan arrakasta komertziala.

## Erreferentziak

* ↑ Titan A.E.. Box Office Mojo.
* ↑ Palmeri, Christopher. (September 19, 2013). Despicable Me 2 Producer Knows How to Win the Box Office. Bloomberg.
* ↑ Gabbi Shaw. (February 27, 2017). «The biggest box office flop from the year you were born» Insider.

## Kanpo estekak

* Datuak: Q59781
# Titan Desert

Titan Desert urtero Marokoko basamortuan antolatutako mendiko txirrindularitza lasterketa da. Paris-Dakarren filosofia jarraitzen duen lasterketa hau etapatan egiten dute.

## Palmaresa

| Edizioa | Urtea | Txapelduna | Bigarrena | Hirugarrena | Emakume txapelduna |
| I | 2006 | Pedro Vernis De Prats | Josef Ajram | Mauro Carné Carcas | Amparo Ausina Pérez |
| II | 2007 | Melcior Mauri | Miguel Angel Saez | Santi Prat | Isabel Gandía Martínez |
| III | 2008 | Roberto Heras | Joan Llordera | José Raul Hernández Silva | Núria Lauco Martínez |
| IV | 2009 | Israel Núñez | Ismael Ventura Sánchez | Melcior Mauri | Ariadna Tudel |
| V | 2010 | Roberto Heras | Ondrej Fojtik | Marc Trayter Alemany | Núria Lauco Martínez |
| VI | 2011 | Roberto Heras | Milton Ramos | Luis Leao Pinto | Celina Santos Carpintero |
| VII | 2012 | Roberto Heras | Luis Leao Pinto | Tomas Vrokrouhlik | Rebecca Rusch |
| VIII | 2013 | Luis Leao Pinto | Milton Ramos | Ondrej Fojtik | Claudia Galicia |
| IX | 2014 | Ondrej Fojtik | Milton Ramos | Oscar Pujol | Claudia Galicia |
| X | 2015 | Diego Tamayo | Ibon Zugasti | Enrique Morcillo | Anna Ramírez |
| XI | 2016 | Josep Betalú | Julen Zubero | José Silva | Ramona Gabriel Batalla |
| XII | 2017 | Josep Betalú | Roberto Bou | Ignacio Ariel Gili | Anna Ramírez |
| XIII | 2018 | Josep Betalú | Ramon Sagues | Roberto Bou | Ramona Gabriel Batalla |

## Kanpo estekak

* Datuak: Q6147417
* Multimedia: Titan Desert / Q6147417
# Tita Parra

Cristina Isabel Parra Cereceda, ezagunagoa Tita Parra izenez (Santiago, Txile, 1956ko martxoaren 21a) txiletar kantautore, gitarrista eta teklatu-jotzailea da.

## Bizitza

Abeslarien familia batean jaio zen. Isabel Parraren alaba nagusia eta Violeta Parraren biloba da.1970eko hamarkadan hasi zuen musika ibilbidea.

### Ibilbidea

Orduz geroztik, Latinoamerikako musika folklorikoa jazzaren eta bossa novaren elementuekin uztartzeko lanetan garatu da bereziki.
Bere amak eta osaba Angelek bezala, bere amona ospetsuaren ondarea indarrean mantentzen laguntzen du.

## Diskografia
### Estudioko albumak

* 1978: Amigos tengo por cientos
* 1982: Amor del aire
* 1993: La noche tan bella
* 1998: Centésima del alma
* 2001: Latidos
* 2008: El camino del medio
* 2018: Yo soy la feliz Violeta

### Lankidetzak

* 1963: Au Chili. Avec los Parra de Chillán (Violeta Parrarena)
* 1979: Los Parras: Live! in Vancouver (zuzeneko albuma)
* 2005: Allende: El sueño existe (DVD)

## Erreferentziak

* ↑ (Gaztelaniaz) «Tita Parra» E.M.A (Noiz kontsultatua: 2024-10-02).
* ↑ (Gaztelaniaz) «Tita Parra» Tita Parra | MusicaPopular.cl (Noiz kontsultatua: 2024-10-02).
* ↑ Culto, Equipo de. (2024-06-24). «Tita Parra reedita en digital “Amor del Aire” y anuncia ciclo en histórica casa de Violeta» La Tercera (Noiz kontsultatua: 2024-10-02).
* ↑ (Gaztelaniaz) «Tita, la nieta cantora de Violeta Parra: “Siento ganas de cuidar de ella, de decirle que todo está bien, que el dolor ya pasó”» El Mostrador 2016-07-18 (Noiz kontsultatua: 2024-10-02).
* ↑ Tita Parra. MusicaPopular.cl.

## Kanpo estekak

* Datuak: Q27595478
* Multimedia: Tita Parra / Q27595478
# Titan-handi

Titan-handia (Titanus giganteus) zeranbizidoen familiako intsektua da, 15 cm inguru luzea, Amazonas ibaiaren inguruetan bizi dena. Ezagutzen den koleopterorik handiena da. Gorputzez labezomorroaren itxurakoa izaten da. Bularraldea kakalardoaren antzekoa du. Brontze kolorekoa, beltzarana, izaten da.

## Galeria

* Titanus giganteus arra
* Titanus giganteus

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-6-23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q858284
* Multimedia: Titanus giganteus / Q858284
* Espezieak: Titanus giganteus
# Ted 2

Ted 2, 2015eko Seth MacFarlane estatubatuar zinema zuzendariaren komedia film bat da. Mark Wahlberg, Seth MacFarlane, Amanda Seyfried, Giovanni Ribisi, Jessica Barth, John Slattery eta Morgan Freeman aktoreek antzeztu zuten.
Ted (2012) aurrekaria du.

## Argumentua

Oharra: Atal honek istorio osoa edo amaiera argitzen du.
Duela sei hilabete, John Bennett (Mark Wahlberg:) eta Lori Collins (Mila Kunis, aurreko filmean) dibortziatu ziren. Aldiz, Ted (Seth MacFarlane) eta Tami-Lynn (Jessica Barth) neskalagunak haur bat izan nahi dute. Baina aita izan aurretik, Tedek justizia auzitegi baten aurrean pertsona bat dela frogatu beharko du.

## Aktoreak

* Mark Wahlberg: John Bennett
* Seth MacFarlane: Ted (ahotsa)
* Amanda Seyfried: Samantha Jackson
* Jessica Barth: Tami-Lynn
* Giovanni Ribisi: Donny
* Morgan Freeman: Patrick Meighan
* John Slattery: Shep Wild
* Michael Dorn: Rick
* Bill Smitrovich: Frank
* Cocoa Brown: Joy
* John Carroll Lynch: Tom Jessup
* Ron Canada: Matheson epailea
* Jessica Szohr: Allison
* Tara Strong: Teden "Maite Zaitut" funtzioa
* Sam J. Jones: Bere burua antzeztuz
* Sebastian Arcelus: Ed Danzer doktorea
* Tom Brady: Bere burua antzeztuz
* Dennis Haysbert: Ugalkortasun doktorea
* Taran Killam: Bere burua antzeztuz
* Jimmy Kimmel: Bere burua antzeztuz
* Jay Leno: Bere burua antzeztuz
* Kate McKinnon: Bere burua antzeztuz
* Bobby Moynihan: Bere burua antzeztuz
* Liam Neeson: Bezeroa
* Lenny Clarke: Polzia
* Patrick Stewart: Bere burua antzeztuz (Narratzailea)
* Curtis Stigers: Ezkontzako abeslaria
* Nana Visitor: Adopzio agentea
* Ralph Garman: Stormtrooper

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q17713411
* Multimedia: Ted 2 / Q17713411
# Ted Danson

Edward Bridge "Ted" Danson III (1947ko abenduaren 29a, San Diego, Kalifornia) estatubatuar zinema eta telebistako aktore bat da. Kalifornian jaio arren, gaztaroa Arizonan igaro eta gaur egun Kaliforniako Los Angeles hiria eta Massachusetts estatuko Chilmark udalerriaren artean bizi da. 1995. urteaz geroztik Mary Steenburgen aktorearekin ezkondua dago.
1980ko hamarkadan nagusiki Cheers telesaileko protagonista izateagatik ospetsu bilakatu zen, 1990ko hamarkadan Becker telesaila antzeztu zuen, eta ondoren CSI: Crime Scene Investigation eta CSI: Cyber telesailak antzeztu izan ditu.
Zineman berriz film ugari anteztu ditu, nagusiki komediak, tartean The Onion Field (1979), Body Heat (1981), Creepshow (1982), Little Treasure (1985), Just Between Friends (1986), A Fine Mess (1986), Three Men and a Baby (1987), Dad (1989), Cousins (1989), Three Men and a Little Lady (1990), Made in America (1993), Getting Even with Dad (1994), Loch Ness (1996) eta Saving Private Ryan (1998).

## Kanpo estekak

* IMDBko fitxa irakurgai (Ingelesez)
* Datuak: Q381203
* Multimedia: Ted Danson / Q381203
# Tecámac (udalerria)

Tecámac Mexikoko udalerri bat da. Mexikoko estatuan kokatua dago. 2010ean 364.579 biztanle zituen 157,34 km²ko azaleran. Herriburua [[Tecámac de Felipe Villanueva (Tecámac)|Tecámac de Felipe Villanueva]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1961264
* Multimedia: Tecámac Municipality / Q1961264
# Ted (filma)

Ted, 2012ko Seth MacFarlane estatubatuar zinema zuzendariaren komedia film bat da. Mark Wahlberg, Mila Kunis, Seth MacFarlane, Joel McHale eta Giovanni Ribisi aktoreek antzeztu zuten.
Ted 2 (2015) jarraipena izan zuen.
Jatorrizko abesti onenaren Oscar Sariaren izendapena jaso zuen ("Everybody Needs a Best Friend", Seth MacFarlane eta Walter Murphy).

## Argumentua

Oharra: Atal honek istorio osoa edo amaiera argitzen du.
AEB, Boston. 1985ean, John Bennett (Mark Wahlberg) mutikoa zenean, bere Teddy hartza biziduna izatea desiatzen zuen, baina zoritxarrez, bere ametsa egi bilakatu zen. deseaba que su osito de peluche Ted fuera un oso de verdad y, por desgracia, su sueño se hizo realidad.
27 urte beranduago, 35 urte dauzkanean, Ted panpina Johnekin bizitzen jarraitzen du eta Lori (Mila Kunis) neskalaguna bere onetik atera du eta haren pazientzia agortzen ari da. Hori gutxi balitz, Johni bere etorkizun profesionalak bost axola diola dirudi eta denbora guztia Tedekin porruak erretzen igarotzen du. Halere, John heldutasunera iristen saiatzen da, baina hori lortzeko Teden laguntza ezinbestekoa zaiola dirudi.

## Aktoreak

* Mark Wahlberg: John Bennett, Teden lagunik onena
** Colton Shires: John Bennett nerabea
** Bretton Manley: John Bennett mutikoa
* Seth MacFarlane: Ted (ahotsa)
** Tara Strong (krediturik gabe): Teden "Maite Zaitut" funtzioa
* Mila Kunis: Lori Collins, Johnen neskalaguna
* Joel McHale as Rex, Loriren managerra eta Johnen etsaia
* Giovanni Ribisi: Donny, Teden jarraitzaile handiena eta etsaia
* Aedin Mincks: Robert, Donnyren semea
* Patrick Warburton: Guy, Johnen lankidea
* Laura Vandervoort: Tanya, Johnen lankidea
* Matt Walsh: Thomas Murphy, Johnen nagusia
* Jessica Barth: Tami-Lynn McCafferty, Teden neskalaguna eta lankidea
* Bill Smitrovich: Frank Stevens, Teden nagusia
* Alex Borstein: Helen Bennett, Johnen ama
* Ralph Garman: Steve Bennett, Johnen aita
* Jessica Stroup: Tracy, Loriren lankidea
* Sam J. Jones: Bere burua antzeztuz
* Ryan Reynolds (krediturik gabe): Jared, Guyren mutilaguna
* Norah Jones: Bere burua antzeztuz
* Tom Skerritt: Bere burua antzeztuz
* Mike Henry: Hegoaldeko berriemailea
* Robert Wu: Quan Ming/Ming Gupidagabea
* Ted Danson (krediturik gabe): Bere burua antzeztuz
* Patrick Stewart: Bere burua antzeztuz (Narratzailea)

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q641760
* Multimedia: Ted (film) / Q641760
# Ted Egan

Edward Joseph Egan (Coburg, Melbourne, 1932ko uztailaren 6a) australiar musikari, abeslari, idazle eta politikaria da, Ipar Lurraldeako Gobernadore 2003tik 2007ra.

## Diskografia
### LPak

* Bangtail Muster, 1973
* Outback Australia, 1975
* The Shearers (Faces of Australia Series), 1976
* The Bush Races, 1976
* The Overlanders (Faces of Australia Series), 1982
* The Anzacs (Faces of Australia Series), 1985
* The Convicts (Faces of Australia Series), 1989
* Bangtail Muster, 1990
* The Kimberley, 1990
* A Town Like Alice, 1990
* Rodeo Australia, 1980
* Ted's Shout, 1987
* The Aboriginals (Faces of Australia Series), 1997
* The Very Best of Ted Egan My Australia, 2000
* The Urupunga Frog (Australian Songs for Children), 2000
* The Drover's Boy (A celebration of Australian Women), 2002
* Land Down Under, 2003
* Such Is Life, 2003
* I.O.U., 2008
* Saving the Best 2010
* Our Coach Captain
* The Vision Splendid
* Beyond the Black Stump
* Once a Jolly Swagman
* Welcome to the Bush

### Singleak

* Granny
* The Schluck and the Schnitte
* Sayonara Nakamura
* The Drover's Boy
* 2008 Ted Egan Sings

### Bildumak

* Queensland Opera
* Kudju Australia

## Liburuak

* Justice All Their Own
* Outback Holiday, 1978
* The Overlanders Songbook, 1984
* The Aboriginals Songbook- Faces of Australia Series, 1987
* Would I Lie to You? The Goanna Driver and Other Very True Stories, 1991
* The Paperboys War Ted Egan An Autobiography, 1993
* Sitdown Up North Ted Egan An Autobiography, 1997
* A Drop of Rough Ted, 1997
* The Drover's Boy, 2000
* The Land Downunder, 2003
* Due Inheritance, 2008
* Datuak: Q7693161
* Multimedia: Ted Egan / Q7693161
# Ted Hughes

Ted Hughes (Mytholmroyd, Yorkshire, Erresuma Batua, 1930 – Devon, Erresuma Batua, 1998) ingelesezko idazlea eta poeta izan zen. Jaioterriko dialektoan idatzi zituen bere lanak.
Hasierako poemetan Yorkshireko eremu babesgabeetan ikusten zuen animalia harraparien, hegaztien eta ehiztarien basakeria deskribatu zuen. The Jaguar (Jaguarra) eta Hawk Roosting (Zapelatzaren pausatzea) poemetan, esate baterako, animalien bizitzaren basakeriaren eta bizitasunaren arteko aurkakotasuna erretratatu zuen. Bizitza naturalaz egin zituen gogoetak oso errealistak dira, eta animalien eta gizakien esperientziak lotzen dituen balio sinbolikoa dute. Hughesen lanetan beti agertzen dira jatorri bateko eta besteko folklorearen eta mitoaren elementuak, eta horrekin guztiarekin bere mitologia pertsonala osatu zuen.
Cambridgeko Unibertsitatean ingeles literatura, arkeologia eta antropologia ikasi zituen, eta han ezagutu zuen Sylvia Plath estatubatuar poeta. 1956an ezkondu eta Estatu Batuetara jo zuten. Estatu Batuetan, 1958ko Guinnes poesia-saria jaso zuen, The Hawk in the Rain (1957, Zapelatza euritan) poema-liburuagatik. Guggenheim Fundazioaren beka bati esker, 1959 arte egon ahal izan zen Estatu Batuetan, eta bitarte hartan idatzi zuen Lupercal (1960) liburua, Somerset Maugham saria eta Hawthornden saria irabazi zituena. 1963an Hughes eta Plath banandu egin ziren, eta Plathek bere buruaz beste egin zuen urte berean. 1998an, hil aurretik, harreman horretan oinarritutako poema-liburua argitaratu zuen, Birthday letters (Urtemugako gutunak), kritikarien esanetan bere maisulana. Urte amaierarako ia 150.000 aleko kopuru harrigarria saldua zuen liburuak. Poesiaz gainera, irratirako dramak eta haurrentzako ipuinak ere idatzi zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q272194
* Multimedia: Ted Hughes / Q272194